[{"text_idx": "#000001", "text": "Mae Coed Cadw wedi lansio ymgyrch i geisio dod o hyd i goed coffa'r Rhyfel Byd Cyntaf, gafodd eu plannu mewn gwahanol ardaloedd yng Nghymru 100 mlynedd yn o\u0302l."}, {"text_idx": "#000002", "text": "Mae'r mudiad yn gofyn i bobl helpu i ddod o hyd i'r coed derw math Verdun, gyda phosibilrwydd bod rhai yn Y Fenni, Abertawe a Llanystumdwy yng Ngwynedd."}, {"text_idx": "#000005", "text": "Ganrif yn ddiweddarach, mae prif elusen gwarchod coetir y DU yn awyddus i ddod o hyd i unrhyw goed sydd wedi goroesi, fel y gellir casglu eu mes a thyfu ail genhedlaeth o goed derw Verdun i nodi canmlwyddiant y Rhyfel Byd Cyntaf."}, {"text_idx": "#000006", "text": "Dros yr wythnosau diwethaf, mae ymchwil wedi datgelu bod rhai o'r coed wedi cael eu plannu yn Y Fenni, ac yng nghyn-gartref prif weinidog y DU, David Lloyd George yn Llanystumdwy."}, {"text_idx": "#000007", "text": "Dywedodd Philippa Borrill, rheolwr prosiect Canmlwyddiant - Coed Cadw: \"Mae un o'n gwirfoddolwyr wedi nodi safleoedd saith o goed derw Verdun sydd wedi goroesi, ac mae person arall wedi dod o hyd i wythfed goeden, ond rydym yn awyddus i ddod o hyd i gymaint a\u0302 phosibl."}, {"text_idx": "#000008", "text": "\"Mae elfen o ddirgelwch gwirioneddol i'r stori hon, gan nad oes unrhyw wybodaeth ar faint o goed gafodd eu plannu ac ym mhle. Mae'n ddirgelwch y byddem wrth ein bodd yn ei datrys.\""}]